**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: PMK/122-1/2014.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2014. április 29.-ei nyilvános ülésére**

**Tárgy: Együttműködési megállapodás a Heim Pál Alapítvánnyal**

**Az előterjesztő:** Papp Gábor polgármester

**Készítette:**  Kepli József János alpolgármester

**Megtárgyalta:** Közoktatási, Szociális és Sport Bizottság

Pénzügyi és Turisztikai Bizottság

**Törvényességi szempontból ellenőrizte:** dr. Márkus Mirtill aljegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A Heim Pál Alapítvány elkötelezetten támogat minden olyan kezdeményezést, amely könnyebbé, élhetőbbé, és tervezhetőbbé teszi a közösségek életét.

Heim Pál Antal, a Heim Pál Gyermekkórház névadójának unokája a Heim Pál Alapítvány létrehozásával kíván gondoskodni a jövő generáció szellemi és anyagi felemelkedésének eszközeiről.

Az Alapítvány munkájában Heim Pál a Heim Pál Gyermekkórház névadójának dédunokája tiszteletbeli elnökként vesz részt. Heim Pál feladata az Alapítvány stratégiájának meghatározása, a névhasználathoz fűződő jogok meghatározott keretek mellett történő engedélyezése, a Heim Pál név örökségvédelmi feladatainak menedzselése.

Az alapítvány politikamentes társadalmi-közösségi kezdeményezés, célja és feladatai teljesítése érdekében kész együttműködni minden szervezettel, közösséggel és személlyel, amely illetőleg, aki a közös célok elérésén munkálkodik.

Az Alapítvány munkálatai során fokozott figyelmet szentel az önkormányzatokkal való együttműködésre. Célja többek között a turizmushoz kapcsolódó területeken országos integrációra alkalmas programok kidolgozása, az egészségturizmus fejlesztési irányvonalainak képviselete az illetékes fórumokon.

Az Alapítvány együttműködési céllal megkereste Hévíz Város Önkormányzatát. Az Alapítvány a Hévízi térségben tervezett projektek, fejlesztési irányok, oktatási, egészségügyi, szálloda- és vendéglátóipari elképzelések áttanulmányozása után a terveket jövőbe mutatónak, konstruktívnak értékelte, amelyek azonosságot mutatnak az alapítvány innovációs, egészséggazdasági, oktatási és közösségi céljaival. Az együttműködés ilyen szempontok alapján az Önkormányzat számára is kedvező hatású lenne.

Tisztelt Képviselő-testület!

Kérem az előerjesztés megtárgyalását és a határozati javaslat elfogadását!

Hévíz, 2014. április 18.

**2.**

**Határozati javaslat**

1. Hévíz Város Önkormányzat Képviselő-testülete felhatalmazza Papp Gábor polgármestert az előterjesztés mellékleteként csatolt együttműködési dokumentum alapján együttműködési szerződés előkészíttetésére, valamint annak aláírására.

**Felelős:** Papp Gábor polgármester

**Határidő:** azonnal

**3.**

**Bizottsági állásfoglalás**

**4.**

**Mellékletek**

Heim Pál Alapítvány 2014. február 28.

Együttműködési alapdokumentum

/Kivonat/

A Heim Pál Alapítvány az egészségügy és az egészséggazdaság strukturális megújulási szempontjait is figyelembe vevő munkálatainak során fokozott figyelmet szentel az ellátási folyamatok költséghatékonyságának makroszintű vizsgálatára, az egészség és betegbiztosítási szolgáltatások piaci alapú újragondolásához szükséges lépések kidolgozására, valamint a különböző szakmai, gazdasági és önkormányzati érdekcsoportok bevonásával történő lehetőségelemzésre.

Az egészségturizmus kiaknázatlan, ugyanakkor jelentős fejlesztési potenciált és regionális szinergiákat rejtő területei, a fekvő- és járóbeteg-ellátás, valamint a rehabilitáció korszerűsítése, a hatékony költséggazdálkodás és a lakosság egészségi állapotának nemzetgazdasági hatásai alapján kiemelten tekintünk azon területek szakmai résztvevőire, és a velük való együttműködés kialakítására, akik és amelyek progresszív szemléletüknél fogva képesek lehetnek az egészségügy és az egészséggazdaság szerkezeti átalakításában explicit módon részt venni, és nem csupán a gyógyításra, hanem a betegségek megelőzésére és az utógondozói tevékenység fenntartására is hangsúlyt helyeznek.

A Heim Pál Alapítvány ennek alapján tanulmányozta a rendelkezésre álló dokumentációt a Hévízi térségben tervezett projektekről, fejlesztési irányokról, illetve a szintetizálásra alkalmas oktatási, egészségügyi, szálloda és vendéglátóipari elképzelésekről.

A terveket konstruktívnak és jövőbe mutatónak értékeljük, tartalmukat tekintve pedig harmonizálhatónak tartjuk a Heim Pál Alapítvány innovációs, egészséggazdasági, edukációs és közösségi céljaival.

A fentieket figyelembe véve és az előzetes egyeztetésekkel összhangban ezért az Alapítvány együttműködést kíván kialakítani az alábbi kulcsterületeken:

1. Az egészséggazdasághoz, turizmushoz kapcsolódó területeken országos integrációra alkalmas programok kidolgozása

2. A tervezett projektek egységes, szakmailag jól definiálható és profilírozható platformra emelése.

1. A projekt platform definiálása, szakmailag indokolt mértékű kidolgozása.
2. Új, komplementer és a meglévő gazdasági, természeti erőforrásokkal összhangban lévő projektek kidolgozása.
3. A különböző "önálló" projekt kezdeményezések összefogása, egy közös platformra (OP) emelése, megtartva az alprogramok egyedi értékeit.
4. Az egészséggazdaság, az egészségturizmus fejlesztési irányvonalainak egészségügyi, oktatási és gazdasági képviselete az illetékes fórumokon.
5. Egészséggazdasági, turisztikai fejlesztések összehangolása érdekében lobbi tevékenység.
6. Az élelmezés, a sport, az oktatás, a turizmus, a rekreáció és a gyógyítói munka összehangolása a helyi vállalkozások magasabb jövedelmezőségének elérése érdekében.
7. Uniós és hazai pályázatokon történő részvétel előkészítése, a szükséges szakmai teamek biztosítása.
8. Gazdasági alapokon nyugvó forrásszervezés
9. A GOP források mentén a régió szállás és vendéglátóhelyeihez kapcsolódó média-aktivitások mikro-kkv szintű projekt előkészítése.
10. A régió egészségügyi rehabilitációs területének finanszírozási problematikájához kapcsolódó megoldási javaslatainak előkészítése, a vonatkozó tanulmányok előterjesztése.
11. A gyermekegészségügy és a hévízi vendégkör fiatalításának összekapcsolását biztosító szakmai háttéranyagok előkészítése a szükséges szakmai kör bevonásával.
12. Megújuló energetikai projektek involválásának elősegítése a hévízi régióban.
13. A nemzetközi egészséggazdasági konferenciaturizmus szakmai előkészítésében történő részvétel.
14. Egy nemzetközi szintre emelhető reumatológiai, masszőr, balneo, hydro és elektroterápiás, lletve mozgásszervi, elhízáskutató és prevenciós Központ működési irányelveinek kidolgozása.
15. Az egészséggazdaság és a turizmus összefüggései mentén gazdasági médiatevékenység megszervezéseAlapítvány egyéb feladatai, tevékenységei:

A Heim Pál Alapítvány az Önkormányzattal együttműködve a jövőben olyan fontos, szakmai és közérdeklődésre egyaránt számot tartó egészséggazdasági, egészségügyi és turisztikai programokat, konferenciákat indít el, illetve a témával kapcsolatban olyan tanulmányokat készít elő, amelyek az Önkormányzat cselekvési terveivel összhangban képesek az egészséggazdaság és a turizmus szükséges mértékű fejlesztéseit összehangolni, finanszírozásukat biztosítani.

Az együttműködés keretében az Alapítvány szakmai, érdekképviseleti támogatást nyújt az Önkormányzat számára, valamint finanszírozási javaslatokat és költséghatékony infrastrukturális, illetve beruházási terveket közvetít az egészséggazdaság szereplőinek.

Tata, 2014. február 14.

Heim Pál sk.

Stratégiai igazgató

Heim Pál Alapítvány

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Kepli József** | **alpolgármester** |  |  |
| **Dr. Márkus Mirtill** | **aljegyző** |  |  |
| **Bediné Makra Anikó** | **pénzügyi ellenőrzés** |  |  |
|  | **egyeztetési kötelezettség** |  |  |
| **dr. Márkus Mirtill** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |